** **

**Maskinskadeforsikring for varmepumpe, inkludert skade som skyldes storm, snøras og lynnedslag.**

**Mer informasjon www.klimaekspertene.no/garantert-trygghet**

Denne forsikringen er et tillegg til villaforsikringen din eller tilsvarende eiendomsforsikring (heretter kalt eiendomsforsikring). I henhold til vilkårene under erstatter denne forsikringen den egenandelen du selv må betale til forsikringsselskapet ditt ved en erstatningsberettiget skade i henhold til eiendomsforsikringens punkt «maskinskader eller skade som følge av storm, snøras eller lynnedslag» for ditt varmepumpeanlegg\*.. Det stilles som regel krav om at erstatningen fra en eiendomsforsikring må overstige egenandelen for at du skal kunne motta erstatningsutbetaling. Dersom forsikringsselskapet for eiendomsforsikringen har gjort en avskrivning på 100 % og erstatningen derfor er lavere enn egenandelen, eller hvis skaden ikke omfattes av eiendomsforsikringen, kan erstatning utbetales fra denne forsikringen i henhold til vilkårene beskrevet nedenfor. Det er en forutsetning for erstatningsutbetalingen at reparasjonen utføres av Kinnan-godkjent servicepersonell.

\*med varmepumpeanlegg menes installasjon av et Kinnan varmepumpesystem, inklusive originaltilbehør, varmtvannsbereder, energibrønn og kollektorsystem i mark, sjø eller brønn.

**1.** **Hvem dekkes av forsikringen**

Forsikringen gjelder personen eller selskapet (heretter kalt den forsikrede) som har inngått forsikringsavtalen i egenskap av å være eier av objektet som er angitt i forsikringsbeviset. Forsikringen kan også gjelde for en annen person som senere har ervervet seg objektet på lovlig vis.

**2. Når gjelder forsikringen**

Forsikringen trer i kraft på den dato som er oppgitt på forsikringsbeviset, under forutsetning at forsikringspremie er betalt.

Forsikringen gjelder i 1 år og kan fornyes.

**3. Hvor gjelder forsikringen**

Forsikringen gjelder i Norge.

**4. Hva dekker forsikringen**

Forsikringen dekker

- plutselig og uforutsett fysisk skade av indre årsaker (maskinskader) inklusiv uforutsett skader som følge av storm, snøras eller lynnedslag som inntreffer i forsikringsperioden og fører til at forsikringsobjektets funksjon forverres.

Med «uforutsett» menes at det inntrufne må ha vært uventet, og at det normalt ikke har vært mulig å forutse og dermed forhindre det.

Forsikringen erstatter, i henhold til bestemmelsene som er nærmere beskrevet i punkt 8 A) og B), det fradraget for avskrivning og egenandel som foretas i henhold til den forsikredes eiendomsforsikring.

For skader som ikke dekkes av eiendomsforsikringen, dekker denne forsikringen hele skadekostnaden, dog maksimalt objektets innkjøpspris, forutsatt at skadehendelsen ikke er unntatt i henhold til punkt 5 og 6 nedenfor.

For at skaden skal erstattes, må saken først behandles av forsikringsselskapet der forsikringstaker har tegnet eiendomsforsikring. I tillegg må tidspunkt for skaden spesifiseres, skadehendelsen beskrives og stedet for skaden kunne bestemmes.

**5. Generelle unntak**

Hvis den forsikrede med vitende oppgir uriktige opplysninger eller lar være å oppgi eller skjuler opplysninger av betydning for vurderingen av skadetilfellet, kan erstatningen som ellers ville blitt utbetalt reduseres med det som kan anses som rimelig, omstendighetene tatt i betraktning.

**6. Særskilte unntak**

Erstatning utbetales ikke for:

6.1 skade som kan erstattes i henhold til leverandørgaranti, garantivilkår eller reklamasjon

6.2 skade som kan erstattes i henhold til norsk forbrukerkjøpslov

6.3 skade som skyldes ytre påvirkning som for eksempel brann, vannskade,hærverk etc.

6.4 skade som følge av feilaktig, mangelfull eller dårlig reparasjon av det forsikrede objektet

6.5 skade som skyldes mangelfullt tilsyn eller vedlikehold, eller at leverandørens service- og vedlikeholdsinstruksjoner, f.eks. ved bytte av filter, ikke har blitt fulgt

6.6 reparasjon utført av andre enn Kinnan-godkjent servicepersonell, med mindre det har blitt gitt særskilt godkjennelse fra Arctic Seals

6.7 fristilling, lokaliseringskostnader og tilbakestillingskostnader

6.8 følgeskader som vannskader, fordyrende energikostnader etc.

**7. Sikkerhetsforskrifter**

Det forsikrede objektet skal håndteres i henhold til produsentens vedlikeholdsinstruksjoner, forsiktighets- og sikkerhetsforskrifter, og generelt på en måte som forhindrer skade eller tap så langt det er mulig. Hvis dette ikke har blitt fulgt, kan erstatningen bli redusert, eller i tilfelle av alvorlig forsømmelse, falle helt bort.

**8. Erstatningsbestemmelser**

1. Skade som omfattes av og erstattes gjennom eiendomsforsikring

–

Erstatning utbetales for å dekke den egenandelen forsikringstaker må betale gjennom egen eiendomsforsikring, oppad begrenset til 5000 kr. Erstatning utbetales også for den eventuelle avskrivningen forsikringstakers eiendomsforsikring medfører, oppad begrenset til forsikringsobjektets innkjøpspris. Forsikringen dekker maksimalt én egenandel per skadetilfelle.

Skader skal i utgangspunktet repareres. Dersom det ikke er mulig å reparere skaden, kan forsikringsgiver beslutte at varmepumpen skal byttes ut. Dette gjelder også for de tilfeller der forsikringsselskapet har gjort avskrivninger på 100 % av verdien til det forsikrede varmepumpeanlegget.

1. Skade der eiendomsforsikringen har avskrevet produktene med 100 %

– Ved skade som påvirker objektets funksjon, erstattes

kostnadene for reparasjon utført gjennom forhandleren.

Reparasjonskostnaden kan ikke overstige objektets innkjøpspris. Hvis reparasjonskostnaden overstiger dette beløpet, kan forsikringsgiveren beslutte å erstatte skaden som totalskade, med et nytt likeverdig objekt opp til den verdien forsikringsobjektet hadde da skaden inntraff, maksimalt til opprinnelig innkjøpspris. Kontanterstatning innvilges ikke.

**9. Egenandel**

Forsikringen gjelder uten egenandel ved skade i henhold til punkt 8 A).

Forsikringen gjelder med en egenandel på 1000 kr ved andre skader.

**10. Opphør av forsikringen**

10.1 Forsikringen kan fornyes til og med år seksten (16). Bergvarmepumper og avtrekksvarmepumper kan fornyes til og med år atten (18), regnet fra installasjonsdato som angitt i forsikringsbeviset.

10.2 Dersom forsikringen avbrytes i henhold til punkt 13.2, opphører forsikringen i henhold til det som oppgis i punktet.

**11. Forpliktelse til å melde inn skade**

Etter inntruffet forsikringshendelse, skal melding sendes innen rimelig tid, og senest innen 12 måneder, på særskilt skademeldingsskjema til forsikringsgiveren via Arctic Seals AB. Dersom skaden meldes inn etter dette, og om forsikringsgiveren har blitt skadelidende som følge av at det har gått lenger enn 12 måneder fra skadetilfellet, kan erstatningssummen bli redusert ut fra en rimelig vurdering med hensyn til omstendighetene. Det gjøres ingen reduksjon dersom forsikringstakerens forsømmelse har vært liten.

**12. Tiltak ved skade**

Skademelding skal uten ugrunnet opphold sendes til Arcticseals AB, Postboks 1964, Vika, 0125, telefon: + 47 23 65 23 65, e-post: info@arcticforsikring.no Kontakt deretter forsikringsselskapet ditt for behandling av skademeldingen.

Følgende skal vedlegges skademeldingen:

• kopi av forsikringsbeviset

• kopi av forsikringsselskapets avgjørelse og oppgjør fra forsikringsselskapet der forsikringstakeren har tegnet forsikring

• kopi av fullstendig utfylt reparasjonsrapport

• kopi av faktura for reparasjon

• annen dokumentasjon som rimelig kan kreves for å behandle skaden. Hvis forsikringsselskapet ikke har gjort avskrivninger på 100 % for det forsikrede objektet, skal i tillegg følgende vedlegges meldingen:

• kjøpsfaktura

**13. Generelle avtalebestemmelser**

13.1 Premieinnbetaling

Ved nytegning eller fornyelse skal premien betales innen 30 dager fra den dag da forsikringsgiveren sendte ut premievarselet. Forsikringsgiverens ansvar inntrer ved forsikringsperiodens start, selv om premien ennå ikke er innbetalt. Dette gjelder likevel kun under forutsetning av at premien betales innen disse 30 dagene. Hvis premien ikke blir betalt til rett tid i henhold til ovenstående ledd, sies forsikringen opp med 14 dagers virkning fra oppsigelsen. Hvis betaling skjer innen disse 14 dagene, fornyes forsikringen. Hvis premien for fornyet forsikring betales senere enn 14 dager fra den dag oppsigelsen ble sendt, anses dette som en anmodning om ny forsikring som skal gjelde fra og med dagen etter at forsikringsgiveren har mottatt premien.

13.2 Force majeure

Forsikringsgiveren er ikke ansvarlig for skader som direkte eller indirekte er forårsaket av eller har sammenheng med krig, krigslignende hendelser, borgerkrig, militære øvelser, revolusjon, opptøyer, terrorisme, opprør, atom- eller kjerneprosess, myndighetstiltak, beslag, streik, lockout, blokade eller lignende hendelser.

13.3 Preskripsjon (foreldelse)

Den som søker forsikringserstatning eller annen forsikringsdekning, må fremme anmodningen innen ti år fra tidspunktet da forholdet som ifølge forsikringsavtalen berettiger til slik beskyttelse, inntraff.

Hvis den som ønsker forsikringsdekning, har fremsatt kravet til forsikringsgiveren innen tiden som er angitt i første avsnitt, er fristen for å reise søksmål alltid minst seks (6) måneder fra datoen som forsikringsgiveren har erklært at man har tatt endelig stilling til kravet. Dersom det ikke tas rettslige skritt i henhold til dette punktet, mistes retten til forsikringsdekning.

13.4 Rett til å si opp forsikringen i løpet av forsikringstiden

Forsikringiveren har rett til å si opp forsikringen med en oppsigelsesfrist på 14 dager:

• dersom forsikringen er tegnet på grunnlag av feilaktige opplysninger fra forsikringstaker

• dersom sikkerhetsforskrifter har blitt satt til side eller kan forventes å bli satt til side i fremtiden

• dersom forsikringstakeren ikke tillater forsikringsgiveren å inspisere varmepumpen innenfor normal arbeidstid

13.5 Gjeldende lov og verneting

Norsk lov skal gjelde for forsikringsavtalen. Tvister angående avtalen skal avgjøres av norsk domstol. Dette gjelder selv om tvisten dreier seg om skade som oppstår i andre land. Det er også mulig å få en eventuell tvist lagt frem for Finansklagenemnda, Postboks 53, Skøyen, 0212 Oslo, telefon 23 13 19 60.. Den forsikrede har dessuten mulighet til å reise søksmål mot forsikringsgiveren ved vanlig domstol.

13.6 Transaksjoner i strid med gjeldende sanksjonsregelverk

Forsikringsgiveren vil ikke foreta utbetalinger under forsikringen i den grad vilkåret for en slik beskyttelse, utbetaling av slik skade står i strid med sanksjoner eller embargoer som er besluttet av Den europeiske union, Norge eller Sverige. Det gjelder også for sanksjoner eller embargoer iverksatt av USA, så lenge disse ikke er i strid med europeiske, norske eller svenske lover eller regler. Hvis det er foretatt en utbetaling som ikke når mottakeren på grunn av sanksjoner skal Protector Försäkring anses å ha oppfylt sine forpliktelser i henhold til avtalen. Hvis det, etter at en forsikring er tegnet, fremkommer at forsikringstakeren, forsikret objekt eller begunstiget tredjepart er formål for sanksjoner eller embargoer, har Protector Försäkring rett til å si opp forsikringen til med tilbakedatert opphør.

**14. Forsikringsgiver**

Forsikringsgiver for denne forsikringen er Protector Försäkring Sverige, filial av Protector Forsikring ASA Norge, 516408-7339, Västra Trädgårdsgatan 15, 111 53 Stockholm.

**15. Forsikringsformidler**

Forsikringen formidles og administreres av Arctic Seals AB, Postboks 1964, Vika, 0125 , telefon: + 47 23 65 23 65, e-post: info@arcticforsikring.no.